CELEX: 62018CA0420
Language: sk
Date: 2019-06-13 00:00:00
Title: Vec C-420/18: Rozsudok Súdneho dvora (druhá komora) z 13. júna 2019 (návrh na začatie prejudiciálneho konania, ktorý podal Gerechtshof’s-Hertogenbosch — Holandsko) — IO/Inspecteur van de rijksbelastingdienst (Návrh na začatie prejudiciálneho konania — Daň z pridanej hodnoty (DPH) — Smernica 2006/112/ES — Články 9 a 10 — Zdaniteľná osoba — Ekonomická činnosť vykonávaná „nezávisle“ — Pojem — Činnosť člena dozornej rady nadácie)

5.8.2019   
            
            
               SK
            
            
               Úradný vestník Európskej únie
            
            
               C 263/19
            
         
      Rozsudok Súdneho dvora (druhá komora) z 13. júna 2019 (návrh na začatie prejudiciálneho konania, ktorý podal Gerechtshof’s-Hertogenbosch — Holandsko) — IO/Inspecteur van de rijksbelastingdienst
      (Vec C-420/18) (1)
      
      (Návrh na začatie prejudiciálneho konania - Daň z pridanej hodnoty (DPH) - Smernica 2006/112/ES - Články 9 a 10 - Zdaniteľná osoba - Ekonomická činnosť vykonávaná „nezávisle“ - Pojem - Činnosť člena dozornej rady nadácie)
      (2019/C 263/23)
      Jazyk konania: holandčina
      
         Vnútroštátny súd, ktorý podal návrh na začatie prejudiciálneho konania
      
      Gerechtshof’s-Hertogenbosch
      
         Účastníci konania pred vnútroštátnym súdom
      
      
         Žalobca: IO
      
         Žalovaný: Inspecteur van de rijksbelastingdienst
      
         Výrok rozsudku
      
      Články 9 a 10 smernice Rady 2006/112/ES z 28. novembra 2006 o spoločnom systéme dane z pridanej hodnoty sa musia vykladať v tom zmysle, že člen dozornej rady nadácie, ako je žalobca vo veci samej, nevykonáva ekonomickú činnosť nezávisle, hoci nie je viazaný žiadnym vzťahom hierarchickej podriadenosti voči riadiacemu orgánu tejto nadácie, ani nie je viazaný takým vzťahom voči dozornej rade uvedenej nadácie, pokiaľ ide o vykonávanie jeho činnosti člena tejto rady, nekoná vo svojom mene, ani na svoj účet, ani na svoju vlastnú zodpovednosť, ale koná na účet a zodpovednosť tej istej rady a tiež ani neznáša hospodárske riziko vyplývajúce z jeho činnosti, pretože dostáva pevnú odmenu, ktorá nezávisí ani od jeho účasti na zasadnutiach, ani od skutočne odpracovaných hodín.
      
         (1)  Ú. v. EÚ C 319, 10.9.2018.